Deg taddart-nneɣ yiwen n wexxam yettwazdeɣ, ulac akk win it-yettqaraben, ttɛeddiɣ-d zdat-s ur ttamneɣ ara qqareɣ-as d tumgist si tumgisin n yimezwura. Yiwen wass yessedhec-iyi ugeffur mi i d-ɛeddaɣ tama-s nekk tmesxireɣ yis am leɛwayed. Yusa-d ṣṣut d arqiqan ɣer umeẓẓuɣ-iw : Ma tesɛiḍ ccek ass-agi ad ak-d-yas ttbut. Teṭṭef-iyi tergagit, icud yiles-iw, mmekteɣ-d ayen ɣriɣ ɣef umaḍal n larwaḥ, yenna-d yiwen n ṣṣut : « Ili-k d laɛqel neɣ ad aknesɛeddi i tirmit-nneɣ yessagaden. Yeqwa ugeffur yessusem ṣṣut am wakken idub yid-s.